《国学释褐答友人》
明代·卢龙云

十载尘途甘短褐，一朝帝里亦长裾。萍蓬乍喜他乡合，棫朴均沾圣泽馀。

恋阙敢随温饱后，环桥犹似听观初。中朝此日须贤哲，早为皇家事远图。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。